作者:葉隆禮
標題:蘭陵王
內容:大堤直。嫋嫋遊雲蘸碧。蘭舟上，曾記那回，拂粉塗黃弄春色。施顰託傾國。金縷尊前勸客。陽臺路，煙樹萬重，空有相思寄魚尺。飄零嘆萍跡。自懶展羅衾，羞對瑤席。折釵分鏡盟難食。看桃葉迎笑，柳枝垂結。萋萋芳草暗水驛。腸斷畫闌北。寒惻。淚痕積。想柱雁塵侵，籠羽聲寂。天涯流水情何極。悲沈約寬頻，馬融怨笛。那堪燈幌，聽夜雨，鎮暗滴。